Για άλλες χρήσεις, δείτε: Μπλέτσας (αποσαφήνιση).

Ο **Μιχάλης Μπλέτσας** (Michael ή Michail σε μερικές δημοσιεύσεις, 19 Μαρτίου 1967) είναι Έλληνας επιστήμονας και ερευνητής της πληροφορικής, διευθυντής πληροφορικής στο Media Lab του MIT και ένας από τους εφευρέτες του Υπολογιστή των Εκατό Δολαρίων.

Βιογραφία
---------

Γεννήθηκε στις 19 Μαρτίου του 1967 στα Χανιά της Κρήτης. Σπούδασε ηλεκτρολόγος μηχανικός στο Αριστοτέλειο Πανεπιστήμιο Θεσσαλονίκης. Στη συνέχεια έφυγε στις ΗΠΑ για μεταπτυχιακά στη βιοϊατρική και ολοκλήρωσε τρεις ακόμα κύκλους σπουδών στα πανεπιστήμια Boston University (στην Μηχανική Υπολογιστών) και Northeastern University. Εργάστηκε ως μηχανικός συστημάτων στην Aware Inc, και το 1996, σε ηλικία 28 ετών, έγινε διευθυντής πληροφορικής του Media Lab, ερευνητικού εργαστηρίου που ανήκει στο Τεχνολογικό Ινστιτούτο της Μασαχουσέτης (MIT), διευθυντής του οποίου είναι ο ελληνικής καταγωγής Νίκολας Νεγρεπόντε.

Οι δυο άντρες δέθηκαν με στενή φιλία και ξεκίνησαν να υλοποιήσουν ένα κοινό όνειρό τους: να πετύχουν ασύρματη ευρυζωνική διαδικτύωση τόπων χωρίς υποδομή. Μετά από επιτυχημένα πειράματα στην Πάτμο αλλά και σε χωριά μέσα στη ζούγκλα της Καμπότζης, σε περιοχές χωρίς ηλεκτρικό ρεύμα, γεννήθηκε η ιδέα να κατασκευάσουν τον HDL, τον φτηνό υπολογιστή που θα μπορεί να φτάσει στα χέρια και του πιο φτωχού παιδιού στο πιο απομονωμένο σημείο του πλανήτη.

Το αποτέλεσμα εκείνης της ιδέας ήταν ο υπολογιστής OLPC (**O**ne **L**aptop **P**er **C**hild, Ένας φορητός υπολογιστής ανά παιδί). Από τον Φεβρουάριο του 2006 μέχρι τον Ιανουάριο του 2009, ο Μιχάλης Μπλέτσας ήταν επικεφαλής του σχεδιασμού των υποσυστημάτων δικτύωσης του υπολογιστή. Ως μέλος της ομάδας δημιουργίας του OLPC έλαβε το βραβείο Index, το 2007.

Από τις 23 Ιουνίου 2010, είναι Ανεξάρτητος Μη Εκτελεστικός Διευθυντής του ΟΤΕ.

Εξωτερικοί σύνδεσμοι
--------------------

* Καθημερινή, 9/12/07.συνέντευξη στην Άννα Γριμάνη (πατριδογνωσία)
* Bιογραφικό στο OLPC
* Ιστοσελίδα στο Media Lab του MIT (μη ενημερωμένη από το 2006)
* Μιχάλης Μπλέτσας (Αρχείο ντοκιμαντέρ της ΕΡΤ)

Παραπομπές
----------

1. ↑  «Michalis Bletsas, Chief Connectivity Officer at OLPC». OLPC. 2007. Αρχειοθετήθηκε από το πρωτότυπο στις 28 Μαΐου 2007. Ανακτήθηκε στις 12 Σεπτεμβρίου 2011. CS1 maint: Unfit url (link)
2. ↑  «Biography as a keynote speaker at the Consumer Communications & Networking Conference». 2007. Αρχειοθετήθηκε από το πρωτότυπο στις 2 Σεπτεμβρίου 2011. Ανακτήθηκε στις 26 Αυγούστου 2011.
3. ↑  «Nortel Wireless Mesh Boosts Broadband for Patmos Islanders». Nortel. 23 Ιουλίου 2008. Ανακτήθηκε στις 26 Αυγούστου 2011.
4. ↑  «Patmos, un'isola tutta wireless». Computer World Italia. 25 Ιουλίου 2008. Αρχειοθετήθηκε από το πρωτότυπο στις 22 Δεκεμβρίου 2010. Ανακτήθηκε στις 26 Αυγούστου 2011.
5. ↑  «OLPC People». OLPC. 2007. Αρχειοθετήθηκε από το πρωτότυπο στις 2 Ιουλίου 2007. Ανακτήθηκε στις 13 Σεπτεμβρίου 2011. CS1 maint: Unfit url (link)
6. ↑  «Interview with OLPC's Michail Bletsas». geek.com. 17 Ιανουαρίου 2008. Αρχειοθετήθηκε από το πρωτότυπο στις 9 Ιουνίου 2012. Ανακτήθηκε στις 13 Σεπτεμβρίου 2011.
7. ↑  «World's Largest Design Award, Top 6 Winners Announced». Digital Journal. 25 Αυγούστου 2007.. Ανακτήθηκε στις 13 Σεπτεμβρίου 2011.
8. ↑  «Winners 2007, OLPC XO, Community Category». Index Award. 2007. Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 13 Σεπτεμβρίου 2011.
9. ↑  «Michael Bletsas: Executive Profile & Biography». Bloomberg BusinessWeek. Ανακτήθηκε στις 26 Αυγούστου 2011.